Document ID: 32002R1149

32002R1149
L 170/13
SLUŽBENI LIST EUROPSKE UNIJE
27.06.2002.
UREDBA VIJEĆA (EZ) br. 1149/2002
od 27. lipnja 2002.
o otvaranju autonomne kvote za uvoz visokokvalitetne govedine
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
1.
S obzirom na interes Zajednice za razvoj skladnih trgovinskih odnosa s trećim zemljama, treba osigurati, kao autonomnu mjeru, otvaranje uvoznih carinskih kvota Zajednice od 1 000 tona svježeg, rashlađenog ili smrznutog visokokvalitetne govedine.
2.
Unatoč poteškoćama u 2001., tržište goveđeg mesa se stabilizira. Potražnja potrošača u Zajednici se povećava, posebno za visokokvalitetnim goveđim mesom. Dodatno smanjenje carinske kvote za visokokvalitetnu govedinu istodobno bi zadovoljilo interes potrošača i dobavljača. Ne bi imalo značajan utjecaj na ukupnu količinu uvoza govedine u Zajednicu.
3.
Svim dotičnim gospodarskim subjektima u Zajednici treba ponuditi jednak i stalan pristup toj kvoti. Također je potrebno osigurati odgovarajući nadzor. S tim ciljem, upotreba kvote trebala bi se temeljiti na predočenju potvrde o autentičnosti kojom se jamče vrsta i podrijetlo proizvoda.
4.
U skladu s člankom 32. Uredbe Vijeća (EZ) br. 1254/1999 od 17. svibnja 1999. o zajedničkoj organizaciji tržišta govedinom i teletinom (1), carinskim kvotama za proizvode obuhvaćene ovom Uredbom mora upravljati Komisija u skladu s detaljnim pravilima usvojenima u okviru postupka utvrđenim u članku 43. navedene Uredbe,
DONIJELO JE OVU UREDBU:
Članak 1.
1. Otvorena je godišnja carinska kvota Zajednice od 1 000 tona izraženih u masi proizvoda svježe, rashlađene ili smrznute visokokvalitetne govedine obuhvaćene oznakama 0201 30 00 i 0202 30 90 Zajedničke carinske tarife.
2. Carina koja se primjenjuje za tu kvotu je 20 % ad valorem.
3. Kvotna godina traje od 1. srpnja do 30 lipnja.
Članak 2.
Detaljna pravila za primjenu ove Uredbe, usvojena u skladu s postupkom utvrđenim u članku 43. Uredbe (EZ) br. 1254/1999, uključuju odredbe prema kojima je za upotrebu kvota iz članka 1. potrebno predočiti potvrdu o autentičnosti kojom se jamče vrsta i podrijetlo proizvoda.
Članak 3.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 27. lipnja 2002.

Labels: 3
15
17